cyanic-selkie/wikianc huggingface dataset:
Trampfart
Trampfart er eit omgrep nytta om skip som går i lausfart, det vil sei utan faste ruter eller avgangstider. Skip i trampfart kan derfor vere tørrlast- eller tankskip, men ofte har det vore korn, kol, malm, sukker og trelast som vart frakta i trampfart. Ein båt som går i trampfart er stundom blitt kalla ein trampbåt.
Rombkuboktaeder
Eit rombkuboktaeder eller lite rombkuboktaeder er ein arkimedisk lekam med 8 trekanta og 18 kvadratiske sider, 24 hjørne og 48 kantar.
Patogen
Eit patogen (frå gresk πάθος pathos «liding, lidenskap» og -γενής -genēs «skapar av»), i si eldste og vidaste tyding, er noko som kan skape sjukdom. Omgrepet er oftast nytta for å skildre ein infeksiøs agens (på folkemunne kjent som ein bakterie) — ein mikroorganisme, bakterie, sopp eller protozo som fører til sjukdom i verten. Verten kan vere eit dyr, ei plante, ein sopp eller ein annan mikroorganisme.
Patogenet kan invadere verten på fleire måtar. Hovudmåtane har ulike episodiske tidsrammer, men jordureining har det lengste og mest vedvarande potensialet for å huse patogen. Organismar som skapar sjukdom i menneske vert skildra som «sjukdomsframkallande». Nokre av sjukdommane som kjem frå virale patogen er koppar, influensa, kusma, meslingar, vasskoppar, ebola og raude hundar.
Motkulturen i 1960-åra
Etter kvart som tida utvikla seg, oppstod nye kulturelle former og ein dynamisk subkultur som la vekt på eksperimentering, moderne variantar av det bohemske og oppstarten på hippiane og andre alternative levesett. Denne omfamninga av kreativitet er særleg merkbar i musikken til banda i den britiske bølgja som the Beatles, og filmskaparar som vart langt mindre sensurerte enn før. I tillegg til trendsetjarane i Beatles, var det mange andre kreative kunstnarar, forfattarar og tenkjarar som var med på å definere motkulturrørsla.
Fylkesveg 573 i Rogaland
Fylkesveg 573 i Rogaland går mellom Vikevåg og Låder i Rennesøy kommune. Vegen er 9,7 km lang.
Skjørt
Historie
Skjørt har vore i brukt sidan førhistorisk tid som den enklaste måten å dekka til underkroppen på. Figurar laga av Vinčakulturen (ca. 5700–4500 f.Kr.) i dagen Serbia og naboområde på Balkan frå byrjinga av koparalderen viser kvinner i skjørtaktige plagg.
Eugène Jansson
Eugène Fredrik Jansson var ein svensk målar, fødd i Stockholm. Han er kjend som Blåmålaren, då mange av landskapsbileta hans er måla i blåtonar.
Liv og gjerning
Saman med mellom andre Carl Larsson, Ernst Josephson, Karl Nordström, Nils Kreuger og Richard Bergh var Jansson ein av dei såkalla Opponenterna.
Filmen Hancock
Omsetning
Filmen hadde førpremiere 1. juli 2008 på 3 680 kinoar i USA og Canada, og spela inn 33 millionar NOK.
Konstantin Karamanlis
Konstantinos Karamanlis var ein gresk jurist og konservativ politikar, statsminister 1955–1963, 1974–1980 og president 1980–1985, 1990–1995 i Hellas. Han var onkel til den seinare greske statsministeren Kostas Karamanlis.
Atal Bihari Vajpayee
Vajpayee tok del i grunnlegginga av hindutvapartiet Bharatiya Jana Sangh (Det indiske folkesambandet) i 1951, og blei vald inn til det indiske underhuset Lok Sabhai 1957. Under unntakstilstanden i India frå 1975 til 1977 blei han, som mange andre opposisjonsleiarar, fengsla. Då det blei skrive ut nyval i 1977 gjekk han med Jana Sangh inn i opposisjonsalliansen Janata, som vann valet. Frå 1977 til 1980 var Vajpayee indisk utanriksminister i Janata-regjeringa.
Søkkemine
Mina skal øydeleggja målet ved hjelp av sjokkbølgjer når mina eksploderer i nærleiken av ubåten. Sprengladninga er vanlegvis plassert i ei tynne. Mina vert innstilt til å eksplodera på ei bestemd djupn før ein slepp ho i vatnet. Søkkeminer vert brukt av både skip, helikopter og fly.
53. luftvernbrigade
53. luftvernbrigade er ein bakke-til-luft-missil brigade underlagd 1. stridsvognarmé i Vestre militærdistrikt. Brigaden er forlagt til Kursk. Brigaden er skulda av Bellingcat til å vere den som skaffa utstyr til dei som skaut ned Malaysia Airlines Flight 17.
Copyleft
«You must cause any work that you distribute or publish, that in whole or in part contains or is derived from the Program or any part thereof, to be licensed as a whole at no charge to all third parties under the term sin of this License.»
Ulf Andersson
Ulf Andersson blir rekna som den beste sjakkspelaren Sveriges har hatt gjennom tidene. I 1983 var han rangert som nummer 4 i verda med ein rating på 2640. Den høgaste ratingen hans var 2641 i oktober 2000.
Prisar og nominasjonar mottekne av Justin Bieber
Justin Bieber er ein kanadisk songar, skodespelar og låtskrivar. Bieber vart oppdaga i 2008 av den amerikanske manageren Scooter Braun som kom over ein video av Bieber på YouTube, og som seinare vart manageren hans. Braun sendte Bieber for å møte songaren Usher Raymond i Atlanta i Georgia i USA. Bieber signerte fyrst ein kontrakt med Raymond Braun Media Group (RBMG) og seinare med Island Records. Den fyrste EPen hans, My World, vart gjeven ut 17. november 2009. Det gjorde at Bieber vart den fyrste artisten som hadde sju songer frå debutalbumet på Billboard Hot 100. EPen fekk tildelt paltina av Recording Industry Association of America (RIAA). Det fyrste heile studioalbumet hans, My World 2.0, vart gjeven ut 29. mars 2010. Tre av singlane frå albumet nådde Billboard Hot 100: «Baby», «Somebody to Love» og «U Smile». Albumet fekk to gonger platina av RIAA.
LADSPA
LADSPA står for Linux Audio Developers Simple Plugin og er ein plugginnprogrammeringsgrensesnitt for filter og effektprosessorar. LADSPA er open kjeldekode og vart opphavleg utvikla for Linux, men kan no nyttast på mange operativsystem.
Knut Rumohr
Liv
Rumohr var aktiv målar fram til 1998.
Love the One You're With
Isley Brothers-versjonen
Fleire andre artistar har sidan spelt inn songen. Den mest kjende av desse kom i 1971 frå The Isley Brothers, som med ein unik gospel-driven versjon av songen sende han til tredjeplassen på R&B-lista og attandeplassen på poplista i USA. Det vart den femte singelen deira på topp 40 i USA.
Lahti-renna 1974
50 km
<br style="clear:both;" />
Kombinert
<br style="clear:both;" />
Tapti
I hindumytologi er gudinna Tapti (Tāpī Mātā, 'mor Tap(t)i') dotter av solguden Surya og maken hans Tsjhaya. Ho er syster av Sjani.
Balkh
Historie
Ein gammal tradisjon seier at det antikke tempelet til Anahita var her, eit tempel som var så rikt at det inviterte til plyndring.
DS «Castor» (1920)
Historie
I desember 1922 vart skipet kjøpt av Det Bergenske Dampskibsselskab for kring 770 000 kroner. Skipet vart kjøpt samstundes med systerskipa «Skinfaxe» og «Gulfaxe». Dei to andre skipa fekk høvesvis namna og. «Castor» gjekk inn ruta mellom London og Austersjøen, men etter kvart gjekk skipet i ruta til Vest-England med anløp i Glasgow, Manchester og Preston.
Samuel Colt
Colt's Patent Fire-Arms Manufacturing Company
Dei første revolverane frå fabrikken i Hartford blei kalla «Whitneyville-Hartford-Dragoons», og blei så populære at «Colt» blei eit vanleg ord for ein revolver. Frå 1848 fekk fabrikken fleire ordrar for Colt Dragoon-revolverar, ei vidareutvikling av Colt Walker-typen. Det blei også utvikla ein mindre type for sivile kalla Baby Dragoon. Revolverane, som kunne fyrast av seks gonger før dei måtte ladast om, gjorde det mogleg å nedkjempa større styrkar som var dårlegare utrusta. Etter vitnesbyrd blei den amerikanske hæren utrusta med ein modell kalla Ranger og seinare kjend som Colt 1851 Navy. Denne hadde ein storleik mellom Baby og vanleg Dragoon. Våpenet blei også utbreidd blant sivile, og Colt sende også agentar til Mexico for å selja revolveren der.
Seinare liv og ettermæle
Samuel Colt døydde i Hartford av urinsyregikt den 10. januar 1862. Han etterlét formuen sin på 15 millionar dollar (rundt 350 millionar omrekna til 2009-verdiar) til kona si Elizabeth og den tre år gamle sonen Caldwell Hart Colt, og eit større beløp til nevøen Samuel Caldwell Colt. Svogeren Richard Jarvis fekk ansvaret for forretninga.
Andy Chapin
Andrew Chapin var ein amerikansk klaverspelar som er mest kjent for sin korte periode med Ricky Nelson Band, som tok slutt i 1985 då Nelson og bandkameratane omkom etter at Nelson sitt personlege DC-3-fly styrta på nyårsaftan i De Kalb i Texas på veg til ein opptreden i Dallas. Før han slutta seg til Ricky Nelson, hadde Chapin vore medlem av The Association og før det av Steppenwolf, som han spelte inn Hour of the Wolf med i 1975, det første albumet til bandet spelt inn utan klaverspelaren Goldy McJohn. Den offisielle forklaringa på avgangen til Chapin frå Steppenwolf var at han mislikte å turnera. Han vart seinare erstatta av Wayne Cook.
Tonight Again
«Tonight Again» (engelsk for I kveld att) er ein singel av Guy Sebastian, gjeven ut i 2015. Songen er skriven av Guy Sebastian, David Ryan Harris og Louis Schoorl.
Fylkesveg 581 i Rogaland
Fylkesveg 581 i Rogaland går mellom Bakken og Håvastein i Rennesøy kommune. Vegen er 904 meter lang.
Fynbos
Fynbos
Biomassen av dyr i fynbosen er ganske låg, men det er ein del endemiske artar av fuglar, pattedyr, froskar, krypdyr og insekt her. Dyra er viktige for pollinering og frøspreiing, men beiting frå dyr påverkar vegetasjonen lite. Dette kjem delvis av at fynbosplantane er lite næringsrike.
Brannar er viktig for fynbosen, og vegetasjonen må brenna med 6–45 års mellomrom for å oppretthalda mangfoldet. Mange artar har frø i eldsikre kapslar, medan andre nytter maur som grev ned frøa på stader der dei er trygge for gnagarar og eld. Om fynbosen ikkje får brenna, mistar plantane livskrafta og blir erstatta av tre og kratt.
Bruk
Rooibos (Aspalathus linearis) og heuningbos (Cyclopia intermedia) har fått økonomisk tyding. Dei blir dyrka og hausta i store mengder i Cederberg-området og ekportert. Restio har vore brukt til taktekking gjennom ei årrekkje, ein bruk som har fortsett. Protea og andre blomar blir dyrka fleire stader og blomane selde eller eksporterte.
Carl Arbo
Carl Oscar Eugen Arbo var ein norsk lækjar og fysisk antropolog frå Drammen, kjend for sine undersøkingar av norske rekruttar og teoriar om folkeopphav.
Maglemosekulturen
Skildring
På buplassane som er undersøkte har ein funne hytter med golv av bork. Dette var truleg sommarbuplassane, medan vinterbuplassane kan vera fløymde over på grunn av havstiging.
Lukáš Bauer
Meritt
Ski-VM
American Stars 'N Bars
Mottaking
Albumet fekk god kritikk då det kom ut og vart skildra som «ein prøve...med dei forskjellige stilane til Young», eller «ei suppe». Paul Nelson skreiv for Rolling Stone om dei mange stilartane på albumet og hylla den «stormande gitaren» på «Like a Hurricane»: Ein kan nesten sjå på albumet som eit utval, men ikkje ei oppsummering av dei forskjellige stilartane til Young frå After the Gold Rush og Harvest (mykje av det countryrock) til On the Beach (den utrulege «Will to Love») til Zuma («Like a Hurricane» er ein verdig oppfølgjar til «Cortez the Killer») med mykje overlapping i songane.
Sierra Nevada de Santa Marta
Biologisk mangfald
Den tropiske regnskogen består av fleirårige tre, med trekroner mellom 30 m til 40 m. Det er ein stor variasjon og store bestandar av epifyttar og lianar, og meir enn 3000 artar av karplanter er funne i området. Urfolka lagar ein alkoholhaldig drikke frå fruktene av palmen Attalea maripa funne på lågare høgder.
Andrus Veerpalu
Andrus Veerpalu er ein estisk tidlegare langrennsløpar. Veerpalu gjekk for skiklubben Skiclub Joulu, og debuterte i verdscupen 12. desember 1992 i Ramsau.
Roy Halee
Han arbeidde òg med Bob Dylan, inkludert innspelinga av «Like a Rolling Stone», The Lovin' Spoonful, The Dave Clark Five, The Yardbirds, Barbra Streisand, The Byrds, Journey (på det første albumet deira Journey), Willie Nile, Laura Nyro, Blood, Sweat & Tears, Mark-Almond Band og Blue Angel.
Gottle O'Geer
Simon Nicol vart beden om å hjelpe til på prosjektet: «... det var mykje lydband, men det var i røynda litt som ein fillepose. Peggy og Swarb spurte meg om eg ville kome som lydteknikar for dei. Det var morosamt å vere involvert. Island gav oss bere nøklane og sa 'slå av lysa når de dreg', så det vart mange lange netter i studio.»
Albumtittelen kjem visstnok frå ein mindre flink buktalar som ikkje klarte å uttale «bottle of beer».
Equisetopsida
Inndeling
Klassen er delt i tre ordenar.
Sweet Baby James
Bakgrunn
Songen «Suite for 20 G» fekk namnet sitt fordi Taylor vart lova 20 000 dollar når albumet var ferdig. Han trong ei siste song for å kunne ferdigstille plata, og då sette han saman tre uferdige songar til ein «suite», slik at han kunne fullføre albumet.
Ad Dhahirah guvernement
Al Dhahirah (arabisk الظاهرة, Az̧ Z̧āhirah) er ein av guvernementa (muhafazah) i Oman. Han var tidlegare ein region (mintaqah), men vart eit guvernement den 28. oktober 2011.
The Dave Clark Five
Historie
Etter suksessen til Beatles-filmen A Hard Day's Night i 1964, gav bandet ut sin eigen film, Catch Us If You Can (regissert av John Boorman) i 1965. Barbara Ferris spelte i filmen som kom ut i USA som Having a Wild Weekend. Kortfilmen Hits in Action inneheld ei rekkje av Dave Clark Five-hittane.
Rock and Roll Hall of Fame
The Dave Clark Five vart nominert til Rock and Roll Hall of Fame i 2008, og 13. desember 2007 vart det annonsert at bandet skulle innlemmast i Rock and Roll Hall of Fame den 10. mars 2008. Talen for bandet vart heldt av Tom Hanks, som skreiv, regisserte og spelte i filmen That Thing You Do! i 1996, som handlar om eit amerikansk one-hit wonder-band som vaart populær etter den britiske invasjonen.
Tre overlevande medlemmar frå Dave Clark Five møtte opp i lag med familiane til Lenny Davidson og Rick Huxley, og dei to sønene til Denis Payton. Mike Smith hadde planlagt å vere med, men døydde elleve dagar før seremonien.
Beit Shikma
Beit Shikma (hebraisk skrift בֵּית שִׁקְמָה, tyder Fikentrehuset) er ein moshav sør i Israel. Han ligg nær Ashkelon og høyrer til Hof Ashkelon regionale kommune. I 2006 hadde han 676 innbyggjarar.
Økonomisk Rapport
Det blei skipa i 1974 av Hjemmet og gjekk gjennom fleire endringar og eigarskifte før det blei nedlagt i 2013.
God sirkel og vond sirkel
Begge sirklane er eit kompleks av hendingar som ikkje ser ut til å gå mot likevekt, i alle fall ikkje i snaraste framtid. Syklusen vil fortsetje i same retning som framdrifta, heilt til ein ytre faktor grip inn og bryt syklusen. Prefikset «hyper-» vert stundom nytta for å skildre desse syklusane, særleg viss dei er ekstreme. Det mest kjende dømet på ein vond sirkel er hyperinflasjon.
Klepp kyrkje
Klepp kyrkje er ei lafta langkyrkje frå 1846 i Klepp kommune i Rogaland fylke. Kyrkja er oppført etter typeteikningar av Hans Ditlev Franciscus von Linstow. Ho har vesttårn, og koret er rett avslutta. I 1971 fekk kyrkja eit tilbygg og vart restaurert. Antall sitjeplaser er om lag 280.
Raidet mot Salmon Falls
Raidet mot Salmon Falls (27. mars 1690) var eit raid der Joseph-François Hertel de la Fresnière leia soldatane sine og mi'kmaq- og maliseet-indianarar frå Fort Meductic i New Brunswick for å erobre og øydeleggje den engelske busetnaden Salmon Falls (dagens Berwick i Maine) under Kong Vilhelm-krigen. Landsbyen vart øydelagd og dei fleste av innbyggjarane drepne eller tekne til fange og transportert attende til Canada. Ein milits frå Portsmouth følgde etter, men vart driven bort i ei småtrefning seinare på dagen. Hertel heldt så fram og raida dagens Portland i Maine.
Dagana
Dagana (eller Daga eller Tarkarna) er eit dzongkhag (fylke) i Bhutan. Fylket har 18 222 innbyggjarar (2005), og dekker eit areal på 1387 km².
Cape Sheffield
Cape Sheffield er eit nes heilt nordvest på Rugged Island i Sør-Shetlandsøyane i Antarktis. Det vart kalla opp etter kaptein James P. Sheffield, kaptein på briggen «Hersilia» frå Stonington i Connecticut i 1819–20 og 1820–21, den første amerikanske selfangaren som ein veit vitja Sør-Shetlandsøyane. I 1819–20 fanga han 8868 selskinn frå hovudkvarteret på Rugged Island.
Ivrea
Ivrea er først nemnt som ein kavaleristasjon for hæren i Romarriket. Stasjonen blei grunnlagt 100 fvt. Det latinske namnet på byen er Eporedia, som tyder «stad for å byte hest».
Ex-Muslims of Norway
Ex-Muslims of Norway (EX-MN) er ein norsk organisasjon for tidlegare muslimar i tillegg til ateistar, fritenkarar, humanistar og agnostikarar.
Gloria Jones
Gloria Richetta Jones er ein amerikansk songar og låtskrivar frå Los Angeles i California. Ho spelte i 1964 inn soul-songen «Tainted Love», som seinare vart ein hitt for det britiske synth-pop-bandet Soft Cell. Ho var kjæraste med glamrock-artisten Marc Bolan frå bandet T. Rex fram til han døydde i 1977.
Rapture of the Deep
Utgjeving og mottaking
Albumet nådde 43. plassen på Billboard Top Independent Albums. I USA selde albumet 2 500 eksemplar den første veka. I Storbritannia selde albumet 3 500 eksemplar i løpet av den første veka og 1 200 eksemplar veka etter. Det nådde òg topp 20 på fleire europeiske hitlister. Tittelsporet «Rapture of the Deep» vart gitt ut som promosingel i 2005.
Gloria Jones
Jones studerte piano og tok eksamen i verka til Johann Sebastian Bach. I 1968 vart ho med i rollebesetninga til Catch My Soul, ein rock- og soulversjon av skodespelar Othello, med mellom andre Jerry Lee Lewis, The Blossoms og Dr. John. sommaren 1968 spelte ho i skodespelet Revolution, på Mark Taper Forum i Los Angeles. Vinteren vart ho med i Los Angeles-utgåva av Hair. Etter kvart møtte ho Pam Sawyer, som bad ho skrive songar for Motown Records. Jones og Sawyer var ikkje av dei fremste låtskrivarane i Motown, men fekk likevel skrive songar for artistar som Gladys Knight & the Pips, Commodores, The Four Tops og The Jackson 5. Sidan Jones opphavleg var ein songar for selskapet, kravde reglane at ho måtte nytta eit psevdonym, så dei tidlegaste songane hennar er tilskriven namnet LaVerne Ware.
Taizong av Tang
Bakgrunn og virke
Det kom snart til bitter strid mellom han og den eigentlege kronprinsen, Li Jiancheng, utan at faren gav han tilstrekkeleg vern. Då han forstod at livet hans stod i fare, drap han personleg kronprinsen i eit handgemeng ved Xuanwuporten ved Taijipalasset, samstundes som adjutanten hans tok livet av ein annan yngre bror i juli 626. Familiane til begge prinsane blei sjalta ut, folket blei begeistra over generalamnesti og forbigåande skattelette, og faren blei tvinga til å gå av.
Same året rykte køk-tyrkarane under Khan Xieli (regj. 619–630) fram for å gjera krav på tributt frå kinesarane. Taizong – som no var blitt keisar – forkasta eit forslag om å forskansa seg med dei få troppane sine i hovudstaden, og rykka i staden fram mot khanen, ved Bianbroen over Weifloden. Med ein bløff lukkast det han å få Xieli til å trekkja seg tilbake, og i 629/630 vart han til slutt avsett og teken til fange av kinesiske styrkar.
Seglfartøyet jakt
Jaktefart
Jakta har vore svært viktig for varetransporten innanlands i Noreg. Kring 1900 segla om lag 3700 fartøy i innanriksfart. Av desse var minst 2500 jakter.
Sildefrakt
Ein høyrer om sildefrakt med jakter frå tidleg på 1800-talet. Då var det ofte usalta sild som vart frakta laus i rommet. Det var reglar for kor mykje sild som kunne fraktast, og kor langt ein kunne frakte. Dette for å unngå at silda skulle verte bederva.
Passasjerfrakt
Før maskindrevne fartøy vart sett inn i rutetrafikk var det vanskeleg å planlegge sjøreiser. Ofte var det å få seg far med fraktefartøy den vegen ein hadde tenkt seg. Vi finn likevel at det var jakter som segla langs kysten mellom anna frå Mandal til Kristiania som hadde passasjerfrakt som ein viktig del av transportgrunnlaget.
Gjesdal kyrkje
Gjesdal kyrkje er ei lafta langkyrkje frå 1848 i Gjesdal kommune i Rogaland fylke. ho har 450 sitjeplassar. Kyrkja er oppført etter ei typeteikning av Hans Ditlev Franciscus von Linstow.
Lomas Ridge
Lomas Ridge er ein rygg, 3 km lang, som går nord-nordvest til sør-søraust, halvvegs mellom Jefford Point og Tortoise Hill, søraust på James Ross Island. Han vart namngjeven av United Kingdom Antarctic Place-Names Committee (UK-APC) i 1995 etter Simon Andrew Lomas (b. 1965), ein geolog i British Antarctic Survey (BAS) som var eit medlem av ei feltgruppe frå BAS i området 1994-95.
Amir i Israel
Landsbyen vart grunnlagd 29. oktober 1939 på landområdet kjøpt av Jewish National Fund frå den arabiske landsbyen Khiyam al-Walid. Han var den siste av tårn- og palisade-busetjinga og den einaste som vart grunnlagd under andre verdskrigen. Grunnleggjarane var immigrantar frå Litauen og Polen, og fekk seinare med seg tyske og jugoslaviske nybyggjarar. I starten var dei plaga av malariautbrot, men klarte å opprette ein gard. I følgje ein rapport frå Jewish National Fund i 1949, vart det opna ein klinikk i Amir for å behandle malaria og augesjukdomar. Fram til byrjinga av den arabisk-israelske krigen 1948 var behandling der gratis for arabiske innbyggjarar i nabolandsbyane.
Narendra Modi
Nasjonal politikk
Modi fortsette snart arbeidet med å knyta tettare band til naboland. Hans første utanlandsreise som statsminister var til Bhutan, før han vitja Nepal i august. 30. august byrja han ei femdagars vitjing av Japan. 17. september vitja den kinesiske presidenten Xi Jinping India, og dei to landa skreiv under på fleire samarbeidsavtalar. 26. september byrja Modi ein fem dagar lang tur til USA.
Meschede
Veltins-bryggeriet har hovudsete i Meschede.
Flatiron Building
Flatiron Building stod ferdig i 1902, og var då den nest høgaste bygningen i New York (etter Park Row Building) med ei høgd på 87 meter, fordelt på 22 etasjar. Flatiron var òg ein av dei første bygningsstrukturane i New York som blei bygd rundt eit stålskjelett, noko som gav nye høve for å byggja i høgda. Bygningen var teikna av Daniel Burnham i beaux-arts-stil, og fasaden er rikt ornamentert med gotiske og renessanse-inspirerte detaljar. Sjefsingeniør for konstruksjonen var Joachim Gotsche Giæver.
F-16 Falcon
Lockheed Martin F-16 Fighting Falcon
Miriam Makeba
Miriam Makeba var ein sørafrikansk songar som verka innan ei rekkje sjangrar, og blei kjend over heile verda. Makeba bidrog til å gjera afrikansk musikk kjend for eit større publikum. Ho engasjerte seg òg i kampen for menneskerettar, og var ein hard kritikar av det sørafrikanske apartheidregimet. Store delar av livet sitt levde ho i eksil.
Minimumstemperatur
I Noreg
Den lågaste målte minimumstemperaturen nokon gong i Noreg er –51,4 °C, målt i Karasjok den 1. januar 1886. Den høgaste målte minimumstemperaturen i løpet av eit døgn i Noreg er 25,8 °C, målt på Alstadhaug 5. juli 1937. Ei natt med minimumstemperatur på 20,0 °C eller over vert i Noreg kalla ei tropenatt.
Shearer Stack
Shearer Stack er ein staur som ligg 2,4 km sørvest for False Round Point, utanfor nordkysten av King George Island i Sør-Shetlandsøyane. Han vart namngjeven av UK Antarctic Place-Names Committee (UK-APC) i 1960 etter den amerikanske selfangstskuta Charles Shearer frå Nantucket, som vitja Sør-Shetlandsøyane i 1874-75. I 1877 segla skipet igjen til øyane og forsvann utan spor.
Mount Patrick
Mount Patrick er eit massive stort sett isdekt fjell i Commonwealth Range, med ei høgd opp mot 2380 m like aust for Wedge Face på austsida av Beardmorebreen. Det vart oppdaga og namngjeven av den britiske antarktiskekspedisjonen, 1907-09.
Raidet mot Wells
Raidet mot Wells skjedde under Kong Vilhelm-krigen då franske og indianske styrkar frå Ny-Frankrike gjekk til åtak på den engelske busetnaden Wells i Maine, ein grenseby på kysten nedanfor Acadia. Hovudåtaket i 1692 vart leia av La Brognerie, som miste livet. Kommandanten i garnisonen, kaptein James Converse, klarte å slå attende raidet, trass i at han hadde langt færre soldatar.
Ugain Point
Neset er kalla opp etter den bulgarske kongefamilien Ugain (700-talet).
Mash'en
Mash'en (hebraisk skrift מַשְׁעֵן, tyder Stav) er ein moshav sør i Israel. Han ligg nær Ashkelon og høyrer til Hof Ashkelon regionale kommune. Han har eit folketal på 740.
Birkebeinerne
Produksjon
Filmen vart regissert og spelt inn i hovudsak på Ringsaker. Filmen hadde som mål å oppnå ein sterk filmturisme i området.
Vetrino
Vetrino (bulgarsk Ветрино) er ein landsby og ein kommune i provinsen Varna i Bulgaria. Kommunen omfattar ti busetnader, men ingen byar.
Monschau
Monschau er ein by og ein kommune vest i forbundslandet Nordrhein-Westfalen i Tyskland, ved landegrensa mot Belgia. Kommunen hyser 11 645 ibuarar og har eit flatemål på 94,6 km². Byen ligg 420 meter over havet i landskapet Eifel og høyrer til Städteregion Aachen.
Matematikaren Elwin Bruno Christoffel var frå Monschau.
Telefon Rocks
Telefon Rocks er ei gruppe holmar 2,4 km sør-sørvest for Demay Point, på vestsida av innløpet til Admiralty Bay på King George Island i Sør-Shetlandsøyane. kalla opp etter «Telefon», eit skip som gjekk på grunn og vart forlate der i 1908.
Peneplain Peak
Peneplain Peak er ein fjelltopp (2650 moh) som ligg midtvegs langs Hampton Ridge, som ligg mellom Montgomeriebreen og Mackellarbreen i Queen Alexandra Range. Det fekk dette namnet av geolog-gruppa frå Ohio State University i 1967–68, fordi ein del av «Kukri Peneplain», ei eldgamal erosjonsflate, kjem til syne på fjellet. Peneplain er eit engelsk ord for peneplan.
Handball-NM 2009/Kvinner
Finalen
Linn Sulland prikka inn heile 12 mål for Larvik. Heidi Løke skåra 8 gongar, Tine Stange og og Kari Mette Johansen stod for kvar sine 4 mål, medan Tonje Larsen og Tine Kristiansen noterte seg for høvesvis 3 og 2 nettkjenningar. Lene Rantala var målvakt.
Dommarane straffa Larvik med tre 2 minutts-utvisingar, Byåsen med ei.
Eisenstadt-Umgebung
Eisenstadt-Umgebung er eit administrativt distrikt (Bezirk) i forbundslandet Burgenland i Austerrike. Distriktet dekker ei flatevidd på 453 km² og har 43 000 ibuarar (2019). Byen Eisenstadt er administrasjonssenter for distriktet.
KV7
KV7 er den arkeologiske nemninga på ei av gravene i Kongedalen i Egypt. Ho blei laga for Ramses II, og ligg rett ovanfor grava til sønene, KV5, og i nærleiken av den til etterfølgjaren hans Merenptahs, KV8.
Al Buraimi guvernement
Al Buraimi (arabisk البريمي) er eit guvernement i Oman, som vart skild ut frå regionen Ad Dhahirah.
Skildring
Før grenseovergangen vart flytta, var det relativt vanleg for utanlandske arbeidarar frå Al-`Ain å leige hus eller leilegheit i Al Buraimi, sidan dei kosta omtrent halvparten av prisen for tilsvarande bustad i Al-`Ain. Dette endra seg derimot når ein måtte ha visum, sidan det vart lange køar ved overgangane i rushtida.
Ivan Hlinka
Trenar
Hlinka var landslagssjef 1991-92 for Tsjekkoslovakia og 1993-99 for Tsjekkia. Han leidde Tsjekkia til OL-gull under Vinter-OL i Nagano i 1998 og til VM-gull under ishockey-VM i Noreg i 1999.
Dave Clark
Karriere
Clark var fødd i Tottenham, som då låg i Middlesex, og slutta på skulen utan utdanning då han var 15 år gammal for å bli stuntmann på film. Han spelte i over 40 filmar. Seint i 1950-åra kjøpte Clark seg eit trommesett og lærte seg sjølv å spele. Han skipa eit skiffleband for å tene pengar, slik at fotballaget hans kunne reise til Nederland. Skifflegruppa utvikla seg til å bli The Dave Clark Five med Clark som leiar, medlåtkskrivar, manager og produsent.
The Dave Clark Five vart gradvis meir populære i Storbritannia. Dei flytta The Beatles sin «I Want to Hold Your Hand» ned frå førsteplassen på den britiske singellista i januar 1964 med sin eigen «Glad All Over». Den britiske pressa kalla dei ei kort stund «den største trugselen» for The Beatles. The Dave Clark Five var det første bandet i den britiske bølgja som følgde Beatles til Amerika i 1964, der dei fekk 15 hittar inn på Topp 20 på rad. Dei spelte òg på The Ed Sullivan Show fleire gonger enn nokon annan engelsk artist. Dave Clark vart eit populært babynamn i 1960-åra.
"Om The Beatles nokon gong såg seg over skuldra, så var det ikkje The Stones dei såg. Dei såg The Dave Clark 5 eller Herman's Hermits."
Bandet vart oppløyst i 1970, og ein avart av bandet i 1972. Clark stoppa å spele trommer etter han braut fire knokar i ei akeulukke i 1972.
South Bend
South Bend er ein by heilt nord i delstaten Indiana i USA, nær delstatsgrensa mot Michigan. Byen, som vart grunnlagd i 1865, er fylkessete i St. Joseph County.
Komplement i mengdelære
Innan mengdelære er komplementet til ei mengd M mengda av alle elementa som ikkje er med i M. Dette vert òg omtalt som absolutt komplement. Det relative komplementet for ei mengd vert kalla mengddifferanse. Ofte vert det absolutte komplementet av M skrive som ∁(M), eller. Ein har ofte ei underliggjande universalmengde som det vert teke utgangspunkt i.
Sibirlilje
Sibirlilje (Lilium pensylvanicum) er ei plante i liljeslekta i liljefamilien. Arten kjem frå Aust-Asia.
Mount Simmons
Mount Simmons er eit fjell, 1590 moh, heilt nord i Independence Hills i Heritage Range. Det vart namngjeve av Advisory Committee on Antarctic Names (US-ACAN) etter flyelektrikar Richard S. Simmons i U.S. Navy, som omkom i ein flystyrt på Rossisen den 2. februar 1966.
Raidet mot Chignecto i 1696
Raidet mot Chignecto skjedde under Kong Vilhelm-krigen då styrkar frå Ny-England frå Boston gjekk til åtak mot Chignecto-eidet i Acadia i dagens Nova Scotia. Raidet var eit hemntokt for den franske og indianske omleiringa av Pemaquid i 1696 i dagens Bristol i Maine i den engelske provinsen Massachusetts Bay. Oberst Benjamin Church leia styrken frå Ny-England med 400 mann. Raidet varte ni dagar, mellom 20. og 29. september 1696 og var ein del av eit større tokt av Church mot fleire andre samfunn i Acadia.
Rap metal
Anthrax var først ute med å blande thrash metal og rap i 1987 med den komiske singelen «I'm the Man». I 1990 fekk Faith No More gjennombrotet sitt med singelen «Epic», ofte rekna som den første verkeleg suksessrike kombinasjonen av heavy metal og rap. Dette bana veg for suksessen til eksisterande band som 24-7 Spyz og Living Colour, og nye artistar som Rage Against the Machine og Red Hot Chili Peppers, som alle blanda rock og hip hop. Ein meir metallisk stil - nu metal - vart forfølgd av band som Limp Bizkit, Korn og Slipknot. Seinare på tiåret gav denne stilen, som var ei blanding av grunge, punk, metal og platescratching, ei bølgje med suksessrike band som Linkin Park, P.O.D. og Staind, som ofte vart klassifiserte som rap metal eller nu metal.
Hundetann
Hundetann (Erythronium dens-canis) er ei plante i hundetannslekta i liljefamilien. Arten kjem frå Sør-Europa.
Fylkesveg 601 i Rogaland
Fylkesveg 601 i Rogaland går mellom Kvamme og Judaberg i Finnøy kommune. Vegen er 10,5 km lang.
Vats
Vats sokn
Soknet femnar om bygdene rundt Vatsvatnet og Vatsfjorden og har 1 280 innbyggjarar (2013). Det høyrer til Haugaland prosti.
Fløyelsblomslekta
Nokre artar
Eit utval av artar med engelske namn der det eksisterer er lista opp nedanfor. Berre tre av artane har offisielle norske namn, fløyelsblom, sprikefløyelsblom og stankfløyelsblom.
Disco in Dream Tour
Disco in Dream Tour var den første konsertturneen til den australske songaren Kylie Minogue. Han fann stad i samband med dei to første studioalbuma hennar, Kylie (1988) og Enjoy Yourself (1989). Turneen byrja i Asia og fortsette til Europa, der han fekk tittelen The Hitman Roadshow og var sponsa av Coca-Cola.
Astri Aasen
Etter kvart deltok ho fleire gonger på Høstutstillingen og hadde separatutstilling i Trondheim. Og som dei fleste kunstnarar reiste ho utanlands (Paris, Capri, Firenze, Napoli) og stilte også ut bilete rundt omkring i Europa.
Concerto for Group and Orchestra
Concerto for Group and Orchestra er ein concerto komponert av Jon Lord med tekstar av Ian Gillan. Han vart først framført av Deep Purple og Royal Philharmonic Orchestra dirigert av Malcolm Arnold den 24. september 1969 og gjeven ut på vinyl i desember 1969. Utgjevinga var det første Deep Purple-albumet med Ian Gillan på vokal og Roger Glover på bass. Etter at partituret gjekk tapt i 1970, vart det framført på ny i 1999 med eit gjenskapt partitur. 1969-konserten var den første nokon gong som kombinerte rockemusikk og eit fullt orkester.
Chideock
Historie
I 1802 kjøpte familien Weld frå Lulworth Castle eigedommen, og bygde Chideock Manor i 1810. Denne familien var òg katolikkar, og i 1870-2 utforma og reiste Charles Weld dne katolske kyrkja i landsbyen i ein uvanleg nyromansk stil. Kyrkja er vigd «Our Lady Queen of Martyrs, and St Ignatius».
Sipey Peak
Sipey Peak ligg 5,26 km nord of Mount Waldron, 9,46 km aust-nord|aust for Mount Segers, 5,71 km sør-søraust for Mount Farrell og 4,15 km nordvest of Kushla Peak.
Netiv HaAsara
Netiv HaAsara (hebraisk skrift נְתִיב הָעֲשָׂרָה, tyder Stien til dei ti) er ein moshav sør i Israel. Han ligg nordvest i Negev og høyrer til Hof Ashkelon regionale kommune. I 2006 hadde han 704 innbyggjarar.
Gadot
Historie
Gadot vart grunnlagd i 1949 på staden til den øydelagde moshaven Mishmar HaYarden av Nahal-ungdommar frå HaNoar HaOved VeHaLomed og Holocaust-overlevande. Han vart kalla Gadot fordi han ligg nær breidda av Jordanelva.
Mott the Hoople
Glamåra
David Bowie hadde lenge vore ein fan av bandet. Etter å ha fått vite av Watts at dei var i ferd med gje seg, overtalte han dei til å halde saman og tilbaud dei «Suffragette City» frå hans då enno ikkje utgjevne Ziggy Stardust -album. Dei takka nei. Bowie skreiv òg «All the Young Dudes» for dei, og det vart den største hitten deira. Han kom ut på singel i juli 1972, og vart ein suksess i Storbritannia, og bandet brukte Tippins – som på dette tidspunktet var turnésjefen deira – til å synga korvokal under konsertane deira. Bowie produserte eit album, òg kalla All the Young Dudes, med strykar- og blåsearrangement av Mick Ronson for «Sea Diver». Han selde bra, men stoppa på 21. plassen på UK Albums Chart. Eit anna offer i kjølvatnet av All the Young Dudes var Verden Allen, som drog før utgjevinga av det neste albumet, Mott.
I mai 1973, etter Verden Allen slutta, vart bandet forsterka av to klaverspelarar. Det tidlegare Love Affair- og Morgan-medlemmet Morgan Fisher vart med som klaverspelar og Mick Bolton vart med på Hammondorgel. Bolton drog i slutten av 1973 og vart erstatta på turné av Blue Weaver, medan Fisher vart verande og vart den offisielle erstattaren til Allen i bandet. Ralphs drog i august 1973 for å danna Bad Company og vart erstatta av den tidlegare Spooky Tooth-gitaristen Luther Grosvenor. Av kontraktsmessige årsaker endra han namn til Ariel Bender etter forslag frå visesongaren Lynsey de Paul for si tid med bandet. I følgje Ian Hunter i dokumentaren Ballad of Mott the Hoople, var bandet i Tyskland med de Paul for eit TV-program då Mick Ralphs gjekk ned ei gate og bøygde ei rekke bilantenner i frustrasjon. De Paul kom med uttrykket «aerial bender» som Hunter seinare foreslo Grosvenor som eit scenenamn.
MS «Corvus» (1947)
Historie
Skipet vart bygt ved Eriksbergs Mekaniske Verkstad i Gøteborg i Sverige og vart levert i februar 1947. Den første prøveturen vart utført i Gøteborg 6. februar og 11. februar gjekk første turen til skipet til London. Etter ein tur mellom Middlesborough og London gjekk det for første gongen til Bergen i ruta si London - Vest-England - Vestlandet tidleg i mars. Denne ruta omfatta òg anløp i mellom anna Trondheim og Stavanger. Med seg i lasta hadde det mellom anna vassleidningsrøyr. Sidan det hadde vore for mykje is i Gøteborg tidleg i februar, vart det ikkje utført ein skikkeleg testtur før det var komen til Bergen. Det vart då oppnådd ein toppfart på 13,3 knop.
Gulhundetann
I Noreg er arten ein framandart som er innført som prydplante og som vart funnen forvilla ved Ålesund i 2016. I Framandartslista 2018 er arten registrert med ingen kjend risiko (NK).
Cecilio Apostol
Cecilio de lós Reyes Apostol var ein av dei tre mest framståande patriotiske filippinske diktarar og forfattarar under og etter den filippinske revolusjonen. Dei to andre var Jose Palma (1876–1903) og Fernando María Guerrero (1873–1929). Han var rekna som ein av dei fremste diktarane på det spanske språket i si samtid.
Journalist og diktar
Etter freden heldt han fram den juridiske utdanninga (avslutta i 1908) og arbeidde som journalist i ei rekkje aviser, som La Fraternidad, La Democracia, La Patria og El Renocimiento. Seinare arbeidde han òg som jurist.
Imsland
Imsland sokn
Soknet femnar om bygdene på nordsida av Vindafjordens austre arm, og har 313 innbyggjarar (2013). Det høyrer til Haugaland prosti.
Filmfareprisen
Fram til midten av 1990-talet var Filmfare-prisen den fremste og best kjende prisen i Bollywood. Etter at det blei stelt til fleire andre prisar i Mumbai, fekk Filmfare-tdelinga mindre merksemd frå 2000-talet. <!--
Technical awards
• Best Choreography
• Best Sound Design
Chapman Rocks
Skjera ligg 6,5 km nord-nordvest for Siddons Point, 6,03 km nordaust for Lynx Rocks, 12,09 km aust for Black Point, 7,97 km vest-sørvest for Iratais Point, Desolation Island, 7,6 km vest-sørvest for Miladinovi Islets, 7,28 km sør for Koynare Rocks og 5,23 km nordvest for Belchin Rock.
Jorge Valdano
Landslagsspel
Valdano spelte 23 landskampar for Argentina i perioden 1975-90. Underleg nok fekk han to landskampar i 1990, tre år etter han hadde lagt opp. I alt skåra han sju mål, fire av dei under Fotball-VM 1986. I VM-finalen mot Vest-Tyskland la han på til 2-0 for Argentina, oppgjeret enda 3-2. Valdano deltok også i VM i fotball 1982, der han vart skadd i andre kampen i gruppespelet og mista resten av turneringa.
Meteorologisk observatorium
Eit meteorologisk observatorium er ein meteorologisk stasjon med eit omfattande, og ofte spesialisert, observasjonsprogram, gjerne òg med spesialutdanna personale under vitskapleg leiing. Ofte er observatoria plassert i meir aude område, relativt langt frå sentralinstitutta, og er utstyrt for sjølvstendig verksemd.
Noreg
Haldde-Observatoriet i Kåfjord i Finnmark, som var i drift frå 1912 til 1926, og Geofysisk Institutt i Tromsø, som var i drift frå 1918 til 1927, var forløparane for distriktssentralen for vêrvarslingstenesta i Nord-Noreg.
EM i fotball 1960
Finalelaga
Sovjetunionen: Lev Jasjin, Givi Tsjokheli, Anatolij Masljonkin, Anatolij Krutikov, Jurij Vojnov, Igor Netto, Slava Metreveli, Valentin K. Ivanov, Viktor Ponedelnik, Valentin Bubukin og Micheil Meschi.
Văltsji dol
Dei største busetnadene i kommunen er:
Peter Bakkejord
Bakkejord var einmannskrinsen Nordre Salten sin representant på Stortinget 1906-12. I begge dei to tingbolkane var han medlem av tollkomiteen, i den siste, 1910-12, også av Lagtinget.
Fylkesveg 607 (fleirtyding)
Fylkesveg 607 finst i fleire fylke i Noreg:
Mesoklima
Mesoklima er klima vurdert og skildra på mesoskala, ein skala som fell mellom den storstilte (makroklima) og den minste (mikroklima).
På norsk er det vanleg å kalle dette lokalklima.
Gustav Baumann
Baumann var ordførar i Bodin 1899-1901. Perioden 1900-03 var han Nordlands amt sin 4. representant på Stortinget. Han var medlem av Lagtinget og justiskomiteen.
Inuit Nunangat
Inuit Nunangat (inuktitutskrift ᐃᓄᐃᑦ ᓄᓇᖓᑦ ; 'land, vatn og isen til [inuittiske] folk') viser til heimlandet til inuittar i Canada. Dette området i Arktis omfattar fire regionar i Nord-Canada: Inuvialuit Settlement Region (Inuvialuit Nunangat, heimlandet til inuvialuitfolk og norddelen av Nordvestterritoria), Nunavut (ᓄᓇᕗᑦ), Nunavik (ᓄᓇᕕᒃ) nord i Quebec og Nunatsiavut i Newfoundland og Labrador.
Snowplume Peak
Snowplume Peak er eit lite pyramideforma fjell langs nordsida av Jones Mountains, 1,5 km vest-sørvest for Rightangle Peak og 3,5 km vest-sørvest for Pillsbury Tower. Det vart kartlagd av University of Minnesota Jones Mountains Party i 1960-61. Det fekk dette namnet fordi det alltid danna seg ein fane (plume på engelsk) av snøfokk frå toppen når det bles.
The Velvet Underground av The Velvet Underground
Side ein
«What Goes On» er optimistisk og kombinerer fleire gitarparti mot eit orgel. Dette orgelet, spelt av Yule, er til stades i fleire songar på plata. Kory Grow frå Rolling Stone skildra gitarsoloen til Reed på songen som «sekkepipe-aktig». Songen vart skildra som «anomalien» på side éin av Rob Jovanovic og inneheld ein «rastlaus rytme», lyden som eit resultat av at Reed auka volumet på gitaren hans under innspelinga. R.C. Baker frå The Village Voice kalla denne songen «ein av rock 'n' rolls største eksistensielle hymner».
Dafna
Historie
I følgje ei bok frå 1949 av Jewish National Fund heldt Dafna og grensebusetjingane Dan og Kfar Szold syrarane og libanesiske styrkar unna under den arabisk-israelske krigen 1948. Busetjinga var derimot ofte bomba og fekk store skadar.
The Velvet Underground av The Velvet Underground
Side to
«Beginning to See the Light» bruker ei setning assosiert med religiøs forløysing. I songen diskuterer Reed sin innbilte openberring, og bekreftar utmerkinga hans av å vera elska, denne gangen skildra i høve til religion. Han adresserer den frie kjærleiksrørsla med linjene «Here we go again/I thought you were my friend», og kommenterer seinare «HHow does it feel to be loved?»
Bellingcat
Den syriske borgarkrigen
I Mars 2017 publiserte Bellingcat ein granskingsrapport om bombinga av ein moské i Aleppo som drap over 50 sivile. Artikkelen inkluderte bilete av restane av bomba som vart nytta, og dette viste at stykket var identisk med tilsvarande bombar nytta av det amerikanske militæret.
Kritikk
I juni 2015 skulda Bellingcat Russland for å manipulera satellitt-bilete frå MH17-katastrofa ved hjelp av Photoshop. Denne påstanden vart kritisert av den tyske bilete-etterforskningseksperten Jens Kriese, som sa at Bellingcat-rapporten ikkje kunne prova noko, og at det var brukt ugyldige metodar for å nå fram til sin konklusjon. I ei oppfølging av rapporten publiserte Bellingcat satellittbilete kjøpte med innsamla midlar som dei meinte stadfesta den opphavlege skuldinga.
Tvashtar Paterae
Tvashtar vart observert av Galileo-sonden over fleire år. Sonden observerte eit utbrot som sende materiale opp til ei høgd på 385 km, og som dekkte terreng opp til 700 km unna.
Pavie Ridge
Pavie Ridge, Cap Pavie eller Île Pavie er ein isolert klipperik fjellrygg på over 500 moh, som strekkjer seg sør og vest frå Martinbreen til Moraine Cove og dannar søraustgrensa til Bertrand forlandsbre, på vestkysten av Graham Land.
Området vart kartlagt i 1936 av British Graham Land Expedition (BGLE) under John Riddoch Rymill, men staden som vart namngjeven av Jean-Baptiste Charcot vart ikkje identifisert. Etter fleire landmålingar av Falkland Islands Dependencies Survey (FIDS) i 1948, vart Jean-Baptiste Charcot sin «Île Pavie» identifisert frå teikningane til Maurice Bongrain som staden som i dag vert kalla Red Rock Ridge. Namnet Red Rock Ridge vart ikkje endra, sidan det alt var i bruk. Namnet Pavie Ridge er derfor godkjend for den isolerte ryggen oppom sørsida av Bertrand forlandsbre, like ved staden som Jean-Baptiste Charcot gav namn. Pavie Ridge vart namngjeven av Jean-Baptiste Charcot, truleg etter Auguste J. M. Pavie (1847-1925), ein fransk diplomat og oppdagar.
Retrovirus
Indre retrovirus
Om sella retroviruset infiserer er ei kjønnsselle, kan det innsette virusgenomet gå i arv over fleire generasjon. Slike sekvendar vert kalla indre (endogene) retrovirus. Det er vanleg at genoma til ryggradsdyr inneheld hundretusenvis av uverksame DNA-sekvensar frå retrovirusgenom. Det er rekna at 5 til av menneskegenomet er slike restar etter genoma til retrovirus.
Mossbank i Skottland
Byen ligg i Delting parish i nærleiken av oljeterminalen Sullom Voe Oil Terminal, som blei opført i 1970-åra. Terminalen var medverkande til at folketalet i byen steig frå 130 innbygjarar i 1971 til ca. 1,000 i 1982. Frå kring 1991 stabiliserte det seg til ca. 500 innbyggjarar.
Iñupiatfolk
Historie
Som andre inuittgrupper stammar iñupiaqfolk frå Thule-kulturen. Rundt år 300 f.Kr. vandra desse Thule-folka inn frå øyar i Beringhavet til det som i dag er Alaska.
Iñupiaqgrupper har, som andre inuittspråklege grupper, ofte eit namn som sluttar med miut. Dette tyder 'folk av'. Eit døme er Nunamiut, eit generelt omgrep iñupiaqar som jaktar karibu i innlandet. Under ein periode med svolt og ein influensaepidemi(truleg innført av amerikanske og europeisk kvalfangarar) flytta dei fleste av desse til kysten eller andre delar av Alaska mellom 1890 og 1910. Fleire av desse nunamiutane vende tilbake til fjella på 1930-talet.
Næring
Iñupiatfolk har tradisjonelt levd av jakt og sanking, i likskap med dei fleste andre arktiske folkeslaga. Iñupiatfolk har fortsett å livnæra seg av jakt og fiske. Etter bustad kan dei jakta på kvalross, sel, kval, isbjørn, reinsdyr og fisk. Både innlandsgrupper (nunamiut) og kystgrupper (taġiumiut, t.d. tikiġaġmiut) lever i stor grav av fisk. Avhengig av årstid kan dei også leva av and, gås, kanin, bær, røter og planteskot.
Nyare saker
Sidan 1970-talet har petroleum og liknande ressursar vore ei viktig inntektskjelde for iñupiatfolk. Alaska Pipeline bind saman oljebrønnane i Prudhoe Bay med hamna i Valdez i sørlege-sentrale Alaska. Oljeboringa nord i Alaska har på den andre sida kome i konflikt med tradisjonell kvalfangst.
Îles éparses
Administrasjon og bruk
Bortsett frå Bassas da India har alle øyane meteorologiske stasjonar. Dei meteorologiske stasjonane på Glorieusesøyane, Juan de Nova, og Europaøya er automatiserte. Særleg stasjonen på Tromelinøya er viktig for varsling av syklonar som trugar Madagaskar, Réunion eller Mauritius.
Nitzan
Nitzan (hebraisk skrift ניצן, tyder Knopp) er ein religiøs fellesbusetnad sør i Israel. Han ligg mellom Nitzanim-sanddynene nord for Ashkelon og høyrer til Hof Ashkelon regionale kommune. I 2007 var folketalet 3 000. Byen har mange Bnei Menashe (10 -20% av folkesetnaden), frå det indiske-myanmarske grenseområdet i India.
Benxi
Byprefekturet Benxi omfattar fire distrikt (区 qū) og to autonome fylke (自治县 zìzhìxiàn).
Maksimumstemperatur
I Noreg
I Noreg er den høgaste temperaturen som er målt 35,6 ºC i Nesbyen i Buskerud den 20. juni 1970.
Mount Redifer
Mount Redifer er eit fjell, 2050 moh, som ligg 3 nautiske mil (6 km) sør for Mount Ellsworth i Dronning Maudfjella. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1960-64. Det vart namngjeve av Advisory Committee on Antarctic Names (US-ACAN) etter Howard D. Redifer, ein meteorolog-elektrikar ved Amundsen-Scott-stasjonen, 1959.
Mount Southwick
Det vart først kartlagd av United States Geological Survey (USGS) frå landmålignar og flyfoto tekne av U.S. Navy i 1957-59. Det vart namngjeve av Advisory Committee on Antarctic Names (US-ACAN) etter Thomas E. Southwick, som var navigatør i United States Marine Corps (USMC) på ein flytur til desse fjella den 28. januar 1958.
A Session with The Dave Clark Five
Albumet nådde tredjeplassen i Storbritannia. Det inneheld singelen «Can't You See That She's Mine» og versjonar av «Rumble» av Link Wray & His Wray Men, «On Broadway» av The Drifters og Disney-songen «Zip-a-Dee-Doo-Dah».
Khentkaus III
Gravkammer
Arkeologane som avdekka gravkammeret meinte at det kunne tilhøyre kona til Neferefre sidan det låg så nært gravstaden hans, i ein liten kyrkjegard mot søraust. Eldamaty sa at «oppdaginga vil hjelpe oss med å kaste lys over visse ukjende aspekt ved det femte dynastiet, som, saman med det fjerde dynastiet, var vitne til byggjinga av dei fyrste pyramidane.»
A Session with The Dave Clark Five
Medverkande
Andre medverkande
Suzanne Øgaard
Suzanne Øgaard var ein fransk-norsk grafikar og kunstmålar. Ho nytta eit nonfigurativt biletspråk der form, rytme og fargekontrastar er viktige element i fantasifulle komposisjonar.
Dandong
Samferdsle
Kinas riksveg 201 fører gjennom området. Vegen tek til i Hegang i provinsen Heilongjiang og passerer mellom andre Mudanjiang og Dandong før han leier sørover Liaodong-halvøya til Dalian. Også Kinas riksveg 304 fer gjennom området. Han byrjar i Dandong og fører vestover til Holingol i Indre Mongolia.
Historie
Byen fekk sitt noverande namn i 1965, då ein meinte det førre namnet vitna om ei imperialistisk innstilling.
Pønkkultur
Sjølv om punkarane ofte har venstreorienterte eller progressive syn, har punkpolitikken dekt heile det politiske spekteret. Vanlege punksynspunkt har vore anti-etablissement, ein gjer-det-sjølv-etikk, unngå konformitet, direkte aksjon og unngå å bli for kommersielle.
Kamtsjatkarutelilje
I Noreg er arten ein framandart som vart planta ut i Saltdal kring 1980 og som ser ut til å ha etablert seg der. I Framandartslista 2018 er arten registrert med ingen kjend risiko (NK).
Hetty Rock
Hetty Rock ligg 7,02 km aust-nordaust for Elephant Point, 1,92 km søraust for John Beach og 6,24 km vest-sørvest for Hannah Point.